KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2011. május 25-i ülésére)

TÁRGY: BESZÁMOLÓ A KISKŐRÖSI TÖBBCÉLÚ KISTÉRSÉGI TÁRSULÁS 
                TANÁCSÁBAN VÉGZETT TEVÉKENYSÉGRŐL

1. A Társulási Tanács ülései

2010-ben a Társulási Tanács 17 db. ülést tartott, amelyből 4 db. Kiskőrösi Kistérségi Fejlesztési Tanács ülés is volt egyben. A Tanács 7 db. rendkívüli ülést tartott.
2010. október 19-én tartotta a Társulási Tanács a helyi önkormányzati választásokat követő tisztújító ülését. 
A tisztújító ülésen a Tanács a Társulás elnökének továbbra is Domonyi Lászlót, Kiskőrös polgármesterét választotta, elnökhelyetteseknek pedig ismét Baltás Istvánt, Csengőd polgármesterét, valamint Frick Józsefet, Császártöltés polgármesterét.
Az ülésen döntött a Tanács a Pénzügyi Bizottság és az Oktatási Bizottság összetételéről is.

A Pénzügyi Bizottság elnöke továbbra is Lehoczki Ferenc, Soltvadkert polgármestere. Tagjai Oroszi István, Páhi polgármestere, és Suhajda Antal, Akasztó polgármestere.
Az Oktatási Bizottság elnöke továbbra is Haszilló Ferenc, Kecel polgármestere, tagjai Kószó Endre, Tázlár polgármestere és Nagy István, Soltszentimre polgármestere.

2010-ben összesen 73 db. Társulási Tanács határozat született. 
A határozatok nagy része az intézmények fenntartásával, működtetésével kapcsolatos, valamint a Társulás működéséhez szükséges, jogszabályok által kötelezően meghatározott döntések, pl. költségvetés, munkaterv, beszámoló, stb. 23 db határozat pedig a különböző pályázatokkal kapcsolatos döntés volt. 
A határozatok a Társulás honlapján megtekinthetők.
2. A Kiskőrösi Kistérségi Fejlesztési Tanács ülései
A Kiskőrösi Kistérségi Fejlesztési Tanács 2010-ben 4 db. ülést tartott. (Jogszabály alapján minimum 4 db. ülést köteles tartani a Fejlesztési Tanács). 
A Fejlesztési Tanács 8 db. határozatot hozott. 
Jogszabály alapján köteles elfogadni a munkatervét, a Társulási Tanács döntése előtt döntenie szükséges a költségvetés elfogadásáról, a zárszámadás és az évközi beszámolók, valamint a költségvetési koncepciók elfogadásáról. 
A Fejlesztési Tanács keretében született döntés a Sajtó Team Kft. 2010. évi támogatásáról.

Fejlesztési Tanács döntött 2010-ben a Duna Tv ajánlatáról is, amely keretében egy 50 perces film készült a Kiskőrösi Kistérségről, melyet a Duna Tv levetített.
3. A Társulás költségvetése

A Társulás a 2010. évi költségvetését a 2/2010. (II. 15.) Többcélú Társ. határozattal fogadta el. A 2010. évi költségvetés főösszegei az alábbiak szerint alakultak:

Bevételi főösszeg:
3.836.925.000 Ft
Kiadási főösszeg:
3.835.569.000 Ft
Általános tartalék:
 1.356.000 Ft

Ebből: A KTKT Kiskőrösi és Császártöltési Idősek Otthona főösszegei:

Bevételi főösszeg:
147.780.000 Ft
Kiadási főösszeg:
147.780.000 Ft

Általános tartalék:
-

A KTKT Egységes Iskola és Szakiskola főösszegei:

Bevételi főösszeg:
2.584.830.000 Ft
Kiadási főösszeg:
2.584.830.000 Ft

Általános tartalék:
-

A két intézmény együttes főösszegei:

Bevételi főösszeg:
2.732.610.000 Ft

Kiadási főösszeg:
2.732.610.000 Ft

Általános tartalék:
-

A 2010. évi költségvetés legutolsó, 5. módosítását a Tanács 2011. február 28-án,  a 10/2011. (II. 28.) Többcélú Társ. határozattal fogadta el. (Jogszabály alapján február 28-ig van lehetőség a költségvetés módosítására.) 
A módosítás alapján a költségvetés főösszegei az alábbiak szerint alakultak:

Bevételi főösszeg:
5.299.209.000 Ft

Rövid lejáratú kölcsön:
  67.876.000 Ft

Kiadási főösszeg:
5.349.419.000 Ft

Általános tartalék:
     17.666.000 Ft

Ebből: A KTKT Kiskőrösi és Császártöltési Idősek Otthona főösszegei:

Bevételi főösszeg:
   171.489.000 Ft

Kiadási főösszeg:
   171.489.000 Ft

Általános tartalék:
-

A KTKT Egységes Iskola és Szakiskola főösszegei:

Bevételi főösszeg:
2.917.668.000 Ft

Kiadási főösszeg:
2.917.668.000 Ft

Általános tartalék:
-

A két intézmény együttes főösszegei:

Bevételi főösszeg:
3.089.157.000 Ft

Kiadási főösszeg:
3.089.157.000 Ft

Általános tartalék:
-

A Tanács a 2010. évi zárszámadásról a 2011. április 29-i ülésén dönt.
4. A Társulási Megállapodás módosítása

A Társulási Megállapodás 2010-ben nem volt módosítva.
5. A KTKT Kiskőrösi és Császártöltési Idősek Otthona 2010. évi működése

A Társulási Tanács a 12/2010. (III. 30.) Többcélú Társ. határozatában a KTKT Kiskőrösi és Császártöltési Idősek Otthona kiskőrösi székhelyén a térítési díjat 78.000 Ft/fő/hó, vagyis 2.850 Ft/fő/nap összegben állapította meg. A Tanács a 13/2010. (III. 30.) Többcélú Társ. határozattal döntött arról, hogy a császártöltési telephelyen a térítési díj 77.100 Ft/fő/hó, vagyis 2.570 Ft/fő/nap. A térítési díjat a lakók vállalták. A térítési díjak megállapítása miatt szükséges volt módosítani a lakókkal kötött intézményi ellátásra vonatkozó megállapodásokat.
2010. január 27-28-án a Foglalkoztatási és Szociális Hivatal hatósági ellenőrzést tartott az intézményben. Az ellenőrzésről szóló vizsgálati jelentés és végzés 2010. július 26-án érkezett meg a Társuláshoz. A Társulás és az intézmény a jegyzőkönyvben foglaltakat tudomásul vette, és gondoskodott a szükséges lépések megtételéről, pl. átdolgozta a Házirendet, gondoskodott az intézményi gyógyszer-alaplista felülvizsgálatáról, az egyéni gondozási tervek felülvizsgálatáról, stb.
A Tanács a 49/2010. (VIII. 24.) Többcélú Társ. határozatával fogadta el a Szociális Szolgáltatástervezési Koncepcióját.
A Tanács az 51/2010. (VIII. 24.) Többcélú Társ. határozatával döntött arról, hogy a császártöltési telephelyen 1 fő pénzügyi ügyintézői státuszt megszüntet, és 0,5 fő részlegvezetői státuszt alakít ki. A változások miatt szükséges volt az intézmény Szakmai Programjának és Szervezeti és Működési Szabályzatának módosítása (62/2010. (X. 27.) Többcélú Társ. határozattal).
A szakfeladatok változása miatt módosítani kellett a KTKT Kiskőrösi és Császártöltési Idősek Otthona, a KTKT Egységes Iskola és Szakiskola, valamint a Kistérségi Iroda Alapító Okiratát (5/2010. (II. 15.) Többcélú Társ. határozat). 

6. A KTKT Egységes Iskola és Szakiskola 2010. évi működése

A KTKT Egységes Iskola és Szakiskola működésében 2010-ben lényeges változás nem történt.

A jogszabályban meghatározott kötelező döntéseken (pl. beiskolázási rend meghatározása, induló elsős osztályok jóváhagyása, maximális osztály- és csoportlétszám túllépésének engedélyezése, stb.) túl a Tanács többször módosította az intézmény dokumentumait.
Módosítva lett az Alapító Okirat, a Szervezeti és Működési Szabályzat, a Pedagógiai Program, az Intézményi Minőségirányítási Program, és a Házirend is.

A Tanács a 45/2010. (VIII. 24.) Többcélú Társ. határozatával döntött arról, hogy az intézményben visszaállítja a hagyományos osztályozásos módszert, a 46/2010. (VIII. 24.) Többcélú Társ. határozatában pedig arról, hogy a KTKT Általános Iskola és Középiskola, Wattay Középiskola és Szakiskolája intézményben a Bács-Szakma Zrt. által kiadott szakmai program szerinti oktatást bevezeti.
7. Pályázatok
7.1. DAOP-4.2.1/2F

A Társulási Tanács 2007. december 17-én döntött arról, hogy pályázatot kíván benyújtani a DAOP-2007-4.2.1/2F kódszámú, Alapfokú nevelési-oktatási intézmények és gimnáziumok infrastrukturális fejlesztése című pályázati kiírásra. A pályázat benyújtására 2008. január 29-én került sor. A pályázaton 4 projekt nyert támogatást, amelyek 2010-ben is esedékesek:

-„Versenyképes tudás feltételeinek megteremtése a Kiskőrösi Petőfi Sándor Általános Iskolában”

Források összesen:
515.849.000 Ft

Ebből: EU Reg. Fejl. Alap támogatása:
461.582.000 Ft

Önkormányzati hozzájárulás:
  27.133.000 Ft

Hazai – központi támogatás:
  27.134.000 Ft

Költségek összesen:
515.849.000 Ft

Ebből: Működési kiadás:
  14.640.000 Ft

Felhalmozási kiadás:
501.209.000 Ft

- „Korszerű nevelés-oktatás óvodától az iskoláig Csengődön”

Források összesen:
184.214.000 Ft

Ebből: EU Reg. Fejl. Alap támogatása:
165.793.000 Ft

Önkormányzati hozzájárulás:
    9.210.000 Ft

Hazai – központi támogatás:
    9.211.000 Ft
Költségek összesen:
184.214.000 Ft

Ebből: Működési kiadás:
    7.560.000 Ft

Felhalmozási kiadás:
176.654.000 Ft

- „Császártöltésen Általános Iskola rekonstrukciója”

Források összesen:
198.138.000 Ft

Ebből: EU Reg. Fejl. Alap támogatása:
177.923.000 Ft

Önkormányzati hozzájárulás:
  10.108.000 Ft

Hazai – központi támogatás:
  10.107.000 Ft

Költségek összesen:
198.138.000 Ft

Ebből: Működési kiadás:
    7.083.000 Ft

Felhalmozási kiadás:
191.055.000 Ft

- „A versenyképes tudás megszerzését támogató intézményi infrastruktúra kialakítása a KTKT Közoktatási Intézménye soltvadkerti tagintézményében”

Források összesen:
309.007.000 Ft

Ebből: EU Reg. Fejl. Alap támogatása:
274.769.000 Ft

Önkormányzati hozzájárulás:
  17.119.000 Ft

Hazai – központi támogatás:
  17.119.000 Ft

Költségek összesen:
309.007.000 Ft

Ebből: Működési kiadás:
  15.795.000 Ft

Felhalmozási kiadás:
293.212.000 Ft

Valamennyi projektnél az érdemi építési és eszközbeszerzési tevékenység befejeződött, a projektek záró elszámolása illetve az ezzel kapcsolatos ellenőrzési feladatok zajlanak jelenleg.
7.2. TÁMOP-3.1.4.
A TÁMOP-3.1.4. pályázat a szerződésben rögzített módon megvalósításra került. A kompetencia alapú oktatás 5 általános iskolában (Császártöltés, Csengőd, Kiskőrös Petőfi, Soltvadkert) és 2 óvodában (Császártöltés, Csengőd) bevezetésre, kiépítésre került. 
A záró kifizetési kérelem novemberben benyújtásra került, az ellenőrzése folyamatban van.
Források összesen:
113.817.000 Ft

Ebből: EU Reg. Fejl. Alap támogatása:
113.817.000 Ft

Költségek összesen:
113.817.000 Ft
Ebből: Működési kiadás:
  96.624.000 Ft

Felhalmozási kiadás:
  17.193.000 Ft

7.3. DAOP-4.3.1. „Páhi Általános Iskola Akadálymentesítése”
A „Páhi Általános Iskola Akadálymentesítése” pályázat 2010-ben megvalósult.
Források összesen:
  10.489.000 Ft

Ebből: EU Reg. Fejl. Alap támogatása:
    9.925.000 Ft
  Önkormányzati hozzájárulás:
       564.000 Ft
Költségek összesen:
  10.489.000 Ft

Ebből: Működési kiadás:
       916.000 Ft

Felhalmozási kiadás:
    9.573.000 Ft

7.4. TIOP-1.1.1/07 A pedagógiai módszertani reformot támogató informatikai infrastruktúra fejlesztése

A Társulás korábbi, még 2008-ban beadott a „Kiskőrösi Többcélú Kistérségi Társulás informatikai infrastruktúra fejlesztése” című, TIOP-1.1.1-07/1-200-0482 jelű pályázatát  az OKM Támogatáskezelő Igazgatósága támogatásra érdemesnek ítélte. A pályázat a KTKT Egységes Iskola és Szakiskola oktatási infrastruktúrájának informatikai fejlesztésére került benyújtásra és iskolai számítógépes munkaállomások, internet hozzáférési képességgel ellátott interaktív prezentációs eszközök, szoftverek beszerzésére irányul.

A pályázat megvalósítása a korábbi elképzelések szerint központilag, minisztériumi szinten lebonyolított beszerzésekkel történt volna, azonban a módosítások ezt a terhet az egyes pályázókra hárították, így a korábbi nyertes pályázat kiegészítése vált szükségessé, amit 2010. február 15 - március 14-ig kellett teljesíteni.

A Tanács a 6/2010. (II. 15.) Többcélú Társ. határozatával döntött arról, hogy a Kiskőrösi Többcélú Kistérségi Társulás informatikai infrastruktúra fejlesztése című, TIOP-1.1.1-07/1-200-0482 jelű pályázatát  fenntartja és kiegészíti és a pályázati felhívás F2 pontjában meghatározottakkal.
A pályázat kiegészítése elfogadásra került. A közbeszerzési eljárást sajnos meg kellett ismételnünk. Az „új” közbeszerzési eljárás folyamatban van, a projekt várható befejezése 2011. július 25.
7.5. A bölcsődék és közoktatási intézmények infrastrukturális fejlesztéséhez, valamint közösségi buszok beszerzéséhez kapcsolódó központosított előirányzatból származó támogatás igénybevételének részletes feltételeiről szóló 1/2010. (I. 19.) ÖM rendelet alapján kiírt pályázat (kisiskolás pályázat)
A Tanács a 8/2010. (II. 15.) és a 9/2010. (II. 15.) Többcélú Társ. határozataival döntött a pályázat beadásáról. 
A pályázati kiírás alapján a Társulásnak közoktatási intézmények infrastrukturális fejlesztésére, valamint közösségi busz beszerzésére volt lehetősége. Az óvodák, általános infrastrukturális fejlesztésére az intézmény 20 millió forint összegre pályázhatott legfeljebb három iskolai vagy három óvodai feladat ellátási helyre, ez az összeg közösségi busz beszerzése esetén 30 millió forint.

Az óvodák, általános iskolák infrastrukturális fejlesztésénél a Társulás Kaskantyú, Páhi, és Soltszentimre óvodáinak a felújítására pályázott, a közösségi busz beszerzésénél pedig Bócsa községnek 1 db. busz beszerzésére. A 2009-es évben Császártöltésre beszerzett közösségi buszhoz hasonlóan, ez esetben is a jármű üzemeltetésének valamennyi költségét a településnek (Bócsa) kell biztosítania.

A pályázat megvalósításához szükséges önerőt az érintett önkormányzatok biztosították.

A pályázaton a Társulás nyert, a pályázat megvalósult.
7.6. KÖZOP-3.2.0/c-08-2010-0008 – Kerékpárút-hálózat fejlesztés: Kiskőrös és Akasztó
A Tanács a 31/2010. (V. 27.) Többcélú Társ. határozatával döntött arról, hogy a KÖZOP-2008-3.2. kódszámú, Kerékpárút-hálózat fejlesztése című pályázati lehetőséggel élni kíván. A Társulás a pályázatot a Kiskőrös- Akasztó- Akasztó-Halascsárda útszakaszon, az 53.sz Főút mentén kerékpárút kialakítására nyújtotta be. 

A pályázaton a Társulás nyert.

A pályázat összes elszámolható költsége bruttó 486.875.000,-Ft,  melyből a támogatás mértéke 438.187.000,- Ft. A pályázathoz szükséges önerőt, bruttó 48.688.000,- Ft-ot Kiskőrös Város Önkormányzata, valamint Akasztó Község Önkormányzata projektösszeg-arányosan biztosítja. A pályázat elkészítésének, lebonyolításának és a közbeszerzési eljárásnak a költségeit Kiskőrös Város Önkormányzata és Akasztó Község Önkormányzata viselik projektösszeg-arányosan.

A projektmenedzsment és a közbeszerzési szakértő kiválasztása közbeszerzési eljárással 2011. áprilisában zárult, a továbbiakban a projektmenedzsment és a közbeszerzési szakértő gondoskodik az érdemi kivitelezési munkák közbeszerzési feladatairól. A beruházás megvalósítása 2011-ben kezdődik el.

7.7. Kistérségi gyepmesteri telep

A Társulási Tanács döntött arról, hogy a gyepmesteri telepet Kecelen valósítja meg. A módosított tervet a DARFT elfogadta. A terület a keceli önkormányzat tulajdona, és az önkormányzat ingyenes használatra adja át a Társulásnak a területet. 
A Társulás az üzemeltetéssel Kecel Város Önkormányzatát bízza meg, megbízási díj ellenében. 
A kiépítés 2010-ben elkészült, és a használatba vétel megtörtént, a telep 2011. április hónapban elkezdi a működését.
8. A Társulás által 2010-ben adott támogatásokról
A Társulás 2010-ben 300.000 Ft-tal támogatta a Kaskajurta Kft-t, a Jurta tábor üzemeltetőjét, valamint 2.000.000 Ft-tal támogatta a Sajtó Team Kft-t, a Régiónapló című lap kiadóját.
9. A Társulás Szervezeti és Működési Szabályzatának módosítása

A Társulás a Szervezeti és Működési Szabályzatát a 25/2010. (V. 20.) Többcélú Társ. határozatával módosította. Az SzMSz legutóbb 2008-ban volt módosítva.

Az időközben bekövetkezett jogszabályi változások, illetve a Társulás működésének évek során kialakult és bevált gyakorlata igényelte, hogy az SzMSz aktualizálása ezeknek megfelelően megtörténjen.
Kiskőrös, 2011. április 18.
                                                                                                     Domonyi László sk.

                                                                                                        polgármester

HATÁROZAT-TERVEZET
A Képviselő-testület a Többcélú Kistérségi Társulás Tanácsában végzett tevékenységéről szóló polgármesteri beszámolót elfogadja.

